|  |
| --- |
| **LIETUVOS RESPUBLIKOS UŽSIENIO REIKALŲ MINISTRAS** |
| **ĮSAKYMAS**  **DĖL LIETUVOS RESPUBLIKOS UŽSIENIO REIKALŲ MINISTRO 2008 M. SPALIO 3 D. ĮSAKYMO NR. V-169 „DĖL LIETUVOS RESPUBLIKOS UŽSIENIO REIKALŲ MINISTERIJOS SUPAPRASTINTŲ VIEŠŲJŲ PIRKIMŲ TAISYKLIŲ PATVIRTINIMO“ PAKEITIMO**  2015 m. sausio 15 d. Nr. V-11  Vilnius |

1. P a k e i č i u Lietuvos Respublikos užsienio reikalų ministerijos supaprastintų viešųjų pirkimų taisykles, patvirtintas Lietuvos Respublikos užsienio reikalų ministro 2008 m. spalio 3 d. įsakymu Nr. V-169 „Dėl Lietuvos Respublikos užsienio reikalų ministerijos supaprastintų viešųjų pirkimų taisyklių patvirtinimo“:

1.1. Pakeičiu 14.2 papunktį ir jį išdėstau taip:

„14.2. pagal Taisykles tokie pirkimai gali būti atliekami apklausos būdu ir numatomos sudaryti prekių, paslaugų ar darbų pirkimo sutarties vertė viršija 17500 eurų (be pridėtinės vertės mokesčio (toliau – PVM).“

1.2. Pakeičiu 15 punktą ir jį išdėstau taip:

„15. Mažos vertės pirkimus vykdo Komisija, kai numatomos sudaryti prekių, paslaugų ar darbų pirkimo sutarties vertė viršija 17500 eurų (be PVM).“

1.3. Pakeičiu 18.1.2 papunktį ir jį išdėstau taip:

### „18.1.2. Ministerijos kancleriui – tarnybinį pranešimą dėl supaprastinto pirkimo organizavimo ir atlikimo, kurio prieduose pateikiama informacija apie pirkimą pagal Taisyklių 1 priede pateiktą pavyzdinę formą, ir Padalinio vadovo pasirašyta techninė specifikacija. Inicijuodamas pirkimą, pirkimo iniciatorius privalo išsiaiškinti, ar atliekant pirkimą gali būti taikomi aplinkos apsaugos, energijos vartojimo efektyvumo reikalavimai. Pirkimo iniciatorius taip pat privalo išsiaiškinti, ar pirkimo objektas gali būti įsigyjamas iš Viešųjų pirkimų įstatymo 91 straipsnio 1 dalyje nurodytų tiekėjų. Sprendimas atlikti pirkimą ne iš Viešųjų pirkimų įstatymo 91 straipsnio 1 dalyje nurodytų tiekėjų turi būti motyvuojamas;“.

1.4. Pakeičiu 21.1 papunktį ir jį išdėstau taip:

„21.1. išsiaiškina, kokias prekes, paslaugas ar darbus reikia pirkti, jų techninius, estetinius, funkcinius, kokybės ir kitus reikalavimus, prekių kiekį, teiktinų su prekėmis susijusių paslaugų pobūdį, darbų ir paslaugų apimtį, prekių tiekimo, paslaugų teikimo, darbų atlikimo terminus (įskaitant numatomus pratęsimus) ir suderina juos (jeigu apklausa atliekama raštu, gaunamas raštiškas suderinimas) su pirkimą inicijavusio Padalinio vadovu. Kiekvienu konkrečiu atveju pirkimų organizatorius išsiaiškina, ar pirkimo objektas gali būti įsigyjamas iš Viešųjų pirkimų įstatymo 91 straipsnio 1 dalyje nurodytų tiekėjų. Sprendimas atlikti pirkimą ne iš Viešųjų pirkimų įstatymo 91 straipsnio 1 dalyje nurodytų tiekėjų turi būti motyvuojamas ir saugomas kartu su kitais pirkimo dokumentais;“.

1.5. Pakeičiu 25 punktą ir jį išdėstau taip:

### „25. Ministerija supaprastintus pirkimus per centrinę perkančiąją organizaciją (toliau – CPO) arba iš jos vykdo vadovaudamasi Viešųjų pirkimų įstatymo 15 straipsnio 5 dalyje nustatytais reikalavimais. Siūlymą pirkti per CPO arba iš jos Ministerijos kancleriui teikia pirkimo iniciatorius. Pirkimas inicijuojamas teikiant Ministerijos kancleriui tarnybinį pranešimą Taisyklių nustatyta tvarka. Informacija apie numatomą pirkimą pateikiama Pirkimų skyriui. Pirkimą per CPO arba iš jos atlieka pirkimų organizatorius, gavęs Ministerijos kanclerio rašytinę užduotį. Pirkimui pasibaigus, ne vėliau kaip per 14 dienų su pirkimu susijusių dokumentų kopijas pirkimų organizatorius privalo perduoti Pirkimų skyriui. Pirkimų iniciatorius privalo įsigyti prekes, paslaugas ir darbus iš CPO arba per ją, kai CPO kataloge siūlomos prekės, paslaugos ar darbai atitinka Ministerijos poreikius ir Ministerija negali jų įsigyti efektyvesniu būdu racionaliai naudodama tam skirtas lėšas. Pirkimų iniciatorius privalo motyvuoti savo sprendimą neatlikti CPO kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais šio įstatymo 21 straipsnyje nustatyta tvarka.“

1.6. Pakeičiu 35.8 papunktį ir jį išdėstau taip:

„35.8. energijos vartojimo efektyvumo ir aplinkos apsaugos reikalavimai ir (ar) kriterijai Lietuvos Respublikos Vyriausybės ar jos įgaliotos institucijos nustatytais atvejais ir tvarka. Jeigu pirkimas atliekamas iš Viešųjų pirkimų įstatymo 91 straipsnio 1 dalyje nurodytų tiekėjų – nuoroda į tokį pirkimą ir reikalavimas, kad tiekėjas pagrįstų, kad jis atitinka minėto straipsnio reikalavimus;“.

* 1. Pakeičiu 69.1 papunktį ir jį išdėstau taip:

### „69.1. pirkimo dokumentuose nustatyta tvarka tikrina tiekėjų kvalifikacijos atitiktį pirkimo dokumentuose nustatytiems minimaliems kvalifikacijos reikalavimams. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma prašyti tiekėjo juos patikslinti;“.

1.8. Pakeičiu 79.3 papunktį ir jį išdėstau taip:

### „79.3. supaprastinto pirkimo sutarties vertė mažesnė kaip 3000 eurų (be PVM) arba kai pirkimo sutartis sudaroma atliekant mažos vertės pirkimą.“

1.9. Pakeičiu 83 punktą ir jį išdėstau taip:

### „83. Pirkimo sutartis gali būti sudaroma žodžiu, kai atliekami supaprastinti pirkimai, kurių sutarties vertė yra mažesnė kaip 3000 eurų (be PVM).“

1.10. Pakeičiu 84 punktą ir jį išdėstau taip:

### „84. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai bei tikslai ir kai tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikia, kai atlikus supaprastintą pirkimą sudarytos sutarties vertė yra mažesnė kaip 3000 eurų (be PVM) arba kai pirkimo sutartis sudaroma atlikus mažos vertės pirkimą.“

1.11.Pakeičiu 86 punktą ir jį išdėstau taip:

„86. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui. Preliminariosios sutarties pagrindu sudaroma pagrindinė sutartis atliekant prekių ir paslaugų pirkimus, kurių pirkimo sutarties vertė yra mažesnė kaip 3000 eurų (be PVM), gali būti sudaroma žodžiu.“

1.12. Pakeičiu 90.1.4 papunktį ir jį išdėstau taip:

„90.1.4. atliekami mažos vertės pirkimai, kurių pirkimo sutarties vertė neviršija 17500 eurų (be PVM);“.

1.13. Pakeičiu 96.5 papunktį ir jį išdėstau taip:

### „96.5. supaprastinto (išskyrus mažos vertės) pirkimo atveju numatomos sudaryti sutarties vertė perkant prekes ar paslaugas neviršija 1500 eurų (be PVM), perkant darbus – 2000 eurų (be PVM). Pirkimai neturi būti dirbtinai skaidomi į dalis, siekiant išvengti taikyti kitas Taisyklių nuostatas;“.

1.14. Pakeičiu 96.6 papunktį ir jį išdėstau taip:

„96.6. Mažos vertės pirkimo atveju numatomos sudaryti sutarties vertė neviršija 14500 eurų (be PVM). Pirkimai neturi būti dirbtinai skaidomi į dalis, siekiant išvengti taikyti kitas Taisyklių nuostatas;“.

1.15. Pakeičiu 99 punktą ir jį išdėstau taip:

### „99. Jei numatoma pirkimo sutarties vertė neviršija 17500 eurų (be PVM), apie atliekamą mažos vertės pirkimą viešai gali būti neskelbiama. Jei skelbiama viešai, skelbiama CVP IS. Skelbime (arba kartu su skelbimu pateiktuose pirkimo dokumentuose) pateikiamos su mažos vertės pirkimu susijusios pirkimo sąlygos. Nustatant pasiūlymų pateikimo terminą, atsižvelgiama į tai, ar CVP IS arba Ministerijos interneto svetainėje yra paskelbtos ir laisvai prieinamos visos pirkimo sąlygos, ar tiekėjų prašoma pateikti informaciją apie kvalifikaciją, kokio sudėtingumo yra pirkimo objektas, ir kitas aplinkybes.“

1.16. Pakeičiu 101.1 papunktį ir jį išdėstau taip:

### „101.1. numatoma pirkimo sutarties vertė neviršija 17500 eurų (be PVM) ir pirkimo objektą sudaro prekės, paslaugos ar darbai, kuriuos apibūdinti galima išsamiais, nuosekliais ir nedviprasmiškais terminais, o sutartis bus sudaroma su mažiausią kainą pasiūliusiu tiekėju;“.

1.17. Pakeičiu 111 punktą ir jį išdėstau taip:

### „111. Pirkimui pasibaigus, nedelsiant, bet ne vėliau kaip per 3 darbo dienas, visus su pirkimu susijusius dokumentus, nurodytus Taisyklių 112 punkte, pirkimų iniciatorius, pirkimų organizatorius ar Komisija perduoda Pirkimų skyriui, o mokėjimo dokumentų originalus ir sutarčių originalus – Finansų departamentui.“

1.18. Pakeičiu 114 punktą ir jį išdėstau taip:

„114. Pirkimo sutartį administruojantis Padalinys, įvykdžius ar nutraukus pirkimo sutartį (preliminariąją sutartį), išskyrus sudarytą atlikus mažos vertės pirkimą, Viešųjų pirkimų įstatymo 85 straipsnio 6 dalyje nurodytą supaprastintą pirkimą ar pirkimą pagal sudarytą preliminarią sutartį, privalo nedelsdamas, bet ne vėliau kaip per 5 darbo dienas nuo pirkimo sutarties įvykdymo ar nutraukimo dienos, tarnybiniu pranešimu pateikti Pirkimų skyriui informaciją, nurodydamas tiekėjo, su kuriuo sudaryta pirkimo sutartis, pavadinimą, pirkimo sutarties sudarymo datą, numerį, įvykdymo ar nutraukimo datą, visą tiekėjui pagal pirkimo sutartį sumokėtą sumą (faktinę pirkimo sutarties apimtį) eurais. Pirkimo sutartį administruojantis Padalinys, pakeitus pirkimo sutartį, išskyrus sudarytą žodžiu, privalo nedelsdamas, bet ne vėliau kaip per 3 darbo dienas nuo pirkimo sutarties pakeitimų atlikimo dienos tarnybiniu pranešimu pateikti Pirkimų skyriui pirkimo sutarties pakeitimus ir visą susijusią medžiagą.“

1.19. Papildau 1191 punktu:

### „1191. Ministerija laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo skelbia CVP IS. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio dalyvio pasiūlymo ar pirkimo sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju Ministerija sudaro galimybę susipažinti su nepaskelbtomis laimėjusio dalyvio pasiūlymo ar pirkimo sutarties dalimis.“

### 1.20. Pakeičiu 120 punktą ir jį išdėstau taip:

### „120. Komisija ar pirkimų organizatorius suinteresuotiems dalyviams, išskyrus atvejus, kai supaprastinto pirkimo sutarties vertė mažesnė kaip 3000 eurų (be PVM), nedelsdami (ne vėliau kaip per 5 darbo dienas) raštu praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, pateikia Viešųjų pirkimų įstatymo 41 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo.“

2. Pakeičiu Taisyklių 1 - 3 priedus ir išdėstau juos nauja redakcija (pridedama).

1. N u s t a t a u, kad iki 2015 m. sausio 1 d. pradėtos pirkimų procedūros tęsiamos pagal iki šio įsakymo galiojusias Lietuvos Respublikos užsienio reikalų ministerijos supaprastintų viešųjų pirkimų taisyklių nuostatas.

Užsienio reikalų ministras Linas Linkevičius

Parengė

Rimantė Rudauskienė

2014-12-30

|  |  |
| --- | --- |
|  | Lietuvos Respublikos užsienio reikalų ministerijos supaprastintų viešųjų pirkimų taisyklių  1 priedas |

(**Informacijos apie pirkimą pavyzdinė forma**)

**INFORMACIJA APIE PIRKIMĄ**

|  |  |
| --- | --- |
| *1. Pirkimo pavadinimas* |  |
| *2. Pirkimo dalių pavadinimai, jei pirkimas bus skirstomas į dalis* | *(Jei pirkimas į dalis neskirstomas, šis punktas nepildomas)*  *(Jei pirkimas skirstomas į dalis)*  **1 pirkimo dalis**: *(Pirkimo dalies pavadinimas)*;  **2 pirkimo dalis**: *(Pirkimo dalies pavadinimas);*  ... |
| *3. Pirkimo objekto rūšis* | *(Prekės, paslaugos ar darbai)* |
| *4. Informacija, pagrindžianti pirkimo tikslingumą* |  |
| *5. Kiekis arba apimtis* | *(Jei pirkimas skirstomas į dalis, informacija pateikiama dėl kiekvienos pirkimo dalies atskirai)*  *(Jei nėra galimybės nurodyti tikslų pirkimo objekto kiekį (apimtį), nurodomas preliminarus kiekis (apimtis), nustatant jo viršutinę ir apatinę ribas (pavyzdžiui, nuo <...> iki <...>; ne mažiau kaip <...>, bet ne daugiau kaip <...>), tam tikrą paklaidą procentine išraiška) arba, jei neįmanoma apatinės ribos, nurodant tik viršutinę ribą (pavyzdžiui, ne daugiau kaip <...>)* |
| *6. Numatomos sudaryti sutarties trukmė (be pasirinkimo ar pratęsimo galimybės)* | *(Jei pirkimas skirstomas į dalis, informacija pateikiama dėl kiekvienos pirkimo objekto dalies atskirai)* |
| *7. Pasirinkimo ar pratęsimo galimybės (nurodyti papildomą trukmę; papildomą kiekį (apimtį) ir kitas pasirinkimo galimybes)* | *(Jei pirkimas skirstomas į dalis, informacija pateikiama dėl kiekvienos pirkimo dalies atskirai)* |
| *8. Ketinamos sudaryti sutarties numatoma vertė (eurais su visais privalomais mokesčiais). Atskirai nurodyti pagrindinės sutarties ir pasirinkimo ir (ar) pratęsimo vertę* | *(Jei pirkimas skirstomas į dalis, informacija pateikiama dėl kiekvienos pirkimo dalies atskirai)* |
| *9. Šios lentelės 8 punkte nurodytos ketinamos sudaryti sutarties numatomos vertės skaičiavimai (skaičiavimai gali būti pateikti priede).* | *(Jei pirkimas skirstomas į dalis, informacija pateikiama dėl kiekvienos pirkimo dalies atskirai)* |
| *10. Prekių pristatymo, paslaugų teikimo, darbų atlikimo vieta ir laikas* | *(Jei pirkimas skirstomas į dalis, informacija pateikiama dėl kiekvienos pirkimo dalies atskirai)* |
| *11. Mokėjimo terminai* | *(Jei pirkimas skirstomas į dalis, informacija pateikiama dėl kiekvienos pirkimo dalies atskirai)* |
| *12. Prekės, paslaugos ar darbai, skirti URM ir (ar) DA* |  |
| *13.  Finansavimo šaltinis* | *(Jei pirkimas skirstomas į dalis, informacija pateikiama dėl kiekvienos pirkimo dalies atskirai)*  Finansavimo šaltinis: *(Nurodoma „Valstybės biudžetas“ arba, jei pirkimas finansuojamas iš ES fondo lėšų~~:~~****,******–*** *fondo, programos, projekto pavadinimas)* |
| *14. Siūlomų pakviesti dalyvauti pirkimo procedūrose tiekėjų sąrašas (nurodant tiekėjo pavadinimą, įmonės kodą, adresą, telefoną, faksą, el. paštą)* | (*pildoma, kai pirkimas atliekamas apklausos būdu*) |
| *15. Siūlomi ekspertai tiekėjų pateiktiems pasiūlymams vertinti* | *(Pareigos, vardas, pavardė, tel. numeris)* |
| *16. Nuoroda į finansinių metų pradžioje pateiktame rašte nurodytą numatomą pirkimą* |  |
| *17. Už pirkimą atsakingas padalinio darbuotojas* | *(Pareigos, vardas, pavardė, tel. numeris)* |
| *18. Ar atliekant pirkimą gali būti taikomi energijos vartojimo efektyvumo reikalavimai?* | *(Taip/Ne)* |
| *19. Ar atliekant pirkimą gali būti taikomi aplinkos apsaugos kriterijai?* | *(Taip/Ne)* |
| *20. Ar atliekant pirkimą gali būti taikomi socialinės apsaugos reikalavimai (t. y. pirkimas vykdomas pagal Viešųjų pirkimų įstatymo 13 straipsnį ar 91 straipsnį)?* | *(Taip/Ne - Sprendimo atlikti pirkimą ne iš Viešųjų pirkimų įstatymo 91 straipsnio 1 dalyje nurodytų tiekėjų motyvai, paaiškinimai ir detalus pagrindimas)* |

|  |  |
| --- | --- |
|  | Lietuvos Respublikos užsienio reikalų ministerijos supaprastintų viešųjų pirkimų taisyklių  2 priedas |

(**Pirkimo pažymos formos pavyzdys**)

**PIRKIMO PAŽYMA**

Pirkimo pavadinimas ir trumpas aprašymas:

|  |  |  |  |
| --- | --- | --- | --- |
|  | | | |
| Padalinio pavadinimas: |  | | | |
| Pirkimų organizatorius: |  | | | |
|  | (*vardas, pavardė, tel. numeris*) | |  | |
| Pirkimo pradžia[[1]](#footnote-1): |  |  | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tiekėjai apklausti: **raštu** | |  | Žaliasis pirkimas: **taip** | |  | Pirkimas iš socialinių įmonių: **taip** |  |  |
|  | |  |  | |  |  |  |  |
| **žodžiu** | |  | **ne** | |  | **ne[[2]](#footnote-2)** |  |  |
|  | |  |  | |  |  |  |  |
| **CVP IS priemonėmis** | |  |  | |  |  |  |  |
| Finansavimo šaltinis[[3]](#footnote-3): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Apklausti tiekėjai: | | | | | | | | |
| Eil. Nr. | Tiekėjo pavadinimas | | | Adresas, telefonas, faksas ir pan.[[4]](#footnote-4) | | Pasiūlymą pateikusio asmens pareigos, vardas, pavardė3 | | |
|  |  | | |  | |  | | |
|  |  | | |  | |  | | |
|  |  | | |  | |  | | |

Tiekėjų pasiūlymai:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Tiekėjo pavadinimas | Pasiūlymo data | Pasiūlymo charakteristikos  (*nurodyti konkrečias charakteristikas*) | | | | |
| *Kaina* |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |  |  |  |  |
| --- | --- | --- | --- | --- |
| Tiekėjo, kurio pasiūlymas pripažintas laimėjusiu, pavadinimas: | | |  | |
|  | | | (*tiekėjo pavadinimas*) | |
| Tiekėjų informavimo apie pirkimo rezultatus data[[5]](#footnote-5): | | |  | |
| Sutarties sudarymo atidėjimo termino galutinė data[[6]](#footnote-6) (*jei taikoma*): | | |  | |
| Sutarties sudarymo data[[7]](#footnote-7): | | |  | |
| Sutarties vertė (*įskaitant visas sutarties pasirinkimo ir pratęsimo galimybes*): | | |  | |
| Jeigu įvertinti mažiau nei 3 tiekėjų pasiūlymai, to priežastys (*URM SVP taisyklių punktas (-ai), pagrindimas*): | | | | |
|  | | | | |
| Pirkimo pažymą parengė (*pirkimų organizatorius*): | | | | |
|  |  |  |  |  |
| *(pareigos*) |  | (*vardas, pavardė*) |  | (*parašas, data*) |
| TVIRTINU | | | | |
|  |  |  |  |  |
| (*padalinio vadovo pareigos*) |  | (*vardas, pavardė*) |  | (*parašas, data*) |

|  |  |
| --- | --- |
|  | Lietuvos Respublikos užsienio reikalų ministerijos supaprastintų viešųjų pirkimų taisyklių  3 priedas |

(**Pirkimo paraiškos forma**)

**PIRKIMO PARAIŠKA**

|  |  |
| --- | --- |
| 1. Pirkimą inicijuojančio administracijos padalinio pavadinimas (*departamentas*) |  |
| 2. Pirkimą atliksiančio pirkimų organizatoriaus vardas, pavardė |  |
| 3. Pirkimo objekto pavadinimas, trumpas aprašymas (norimo rezultato apibūdinimas arba funkcinių reikalavimų aprašymas; kiekis arba apimtis) |  |
| 4. Ketinamos sudaryti sutarties numatoma vertė (eurais su visais privalomais mokesčiais). Atskirai nurodyti pagrindinės sutarties ir pasirinkimo ir (ar) pratęsimo vertę |  |
| 5. Finansavimo šaltinis |  |
| 6. Ar bus perkama už reprezentacinėms išlaidoms skirtas lėšas (taip/ne) |  |
| 7. Numatomų pakviesti dalyvauti pirkimo procedūrose tiekėjų sąrašas, kai pirkimas atliekamas apklausos būdu |  |
| 8. Kita informacija |  |

1. *Kvietimo išsiuntimo tiekėjui (-ams) data.* [↑](#footnote-ref-1)
2. Sprendimo atlikti pirkimą ne iš Viešųjų pirkimų įstatymo 91 straipsnio 1 dalyje nurodytų tiekėjų motyvai, paaiškinimai ir detalus pagrindimas. [↑](#footnote-ref-2)
3. *Nurodoma „Valstybės biudžetas“ arba jei pirkimas finansuojamas iš ES fondo lėšų: fondo, programos, projekto pavadinimas* [↑](#footnote-ref-3)
4. *Pildoma tik tais atvejais, kai nurodyti duomenys yra žinomi.* [↑](#footnote-ref-4)
5. *Suinteresuoti dalyviai gali būti neinformuojami apie pirkimo procedūrų rezultatus tik kai pirkimo sutarties vertė mažesnė kaip 3000 eurų (be pridėtinės vertės mokesčio).* [↑](#footnote-ref-5)
6. *Sutarties sudarymo atidėjimo terminas gali būti netaikomas tik Taisyklių 79 punkte nustatytais atvejais.* [↑](#footnote-ref-6)
7. *Jei sutartis Taisyklių 86 punkte nustatytu atveju sudaroma žodžiu, nurodoma PVM sąskaitos faktūros išrašymo data.* [↑](#footnote-ref-7)